《涵虚阁》
元代·陈方

高标何崔嵬，结搆苍崖上。群山如儿孙，罗列皆北向。

势入五湖如，气敌万夫壮。想当全胜时，自足恃保障。

登之尚心怀，却倚独惆怅。远近互出没，风霭相摩荡。

草木乱如云，乾坤悄孤望。矫手不成翔，无从挽尘鞅。

作者简介：元京口人，字子贞，号孤蓬倦客。赴省试至吴，元帅王某招致宾席，因寓吴。晚主无锡华氏家塾。工诗。有《孤蓬倦客稿》。